Ar CELIB (Poellgor studiañ ha liammañ interestoù Breizh) | Becedia\nAr CELIB (Poellgor studiañ ha liammañ interestoù Breizh)\nAozer : Fabrice Marzin / Eost 2020\nAr CELIB a zo un aozadur a vod abaoe ar bloavezh 1950 pennoù bras ar politikerezh hag ar bed sokioekonomikel ha sevenadurel e Breizh. Dindan renerezh René Pleven ha Joseph Martray e kaser war-raok an diorren rannvroel ha buan e teu an aozadur da vezañ kendivizer pennañ ar Stad e ser politikerezh terkerezh an tiriad. Gwanaet eo bet e c'halloud goude 1972 met bez’ zo c’hoazh anezhañ betek penn kentañ ar bloavezhioù 1990, ken e komz c'hoazh hiziv an deiz pennoù bras ’zo eus, eus « spered ar Celib ».\nUn aozadur levezonet gant an emsav\nKrouet eo bet ar CELIB d'an 22 a viz Gouere 1950 e Kemper. Joseph Martray an diazezer ha sekretour meur an aozadur a zo un emsaver. Emskiant eo eus an disrannoù hag eus diefedusted an aozadurioù liesseurt a zo en emsav hag eus an diskred a zo bet lakaet warnañ da vare an Dieubidigezh. Sevel a ra neuze ur strategiezh nevez evit ma vefe anavezet an interestoù a-ziforc'h « pobl Vreizh » (anv ar gelaouenn a renas etre 1947 ha 1950). Krediñ a ra start eo ret strollañ nerzhioù bev ar vro evit kaout ur rannvroelouriezh vreizhat nevez. Klask a ra neuze ar CELIB strollañ ar bolitikourien wellañ, ne vern eus peseurt kostezenn e vefent en diavaez d'ar gomunisted, tud varrek eus ar bed sokioekonomikel ha sevenadurel ezel eus kevredigezhioù breizhek krouet abaoe dibenn an XIXvet kanted. A-drugarez da youl ha da spiswel Martray hag ivez da bersonelezh uhel ar prezidant René Pleven en deus ar CELIB graet berzh buan-tre.\nKendivizer pennañ ar Stad e Breizh\nBuan-tre e teu ar CELIB da vezañ kendivizer pennañ ar Stad e ser politikerezh steuñv terkerezh an tiriad. An aozadur breizhat a gas war-raok un diorren rannvroel evit modernaat frammoù al labour-douar, diorren an industriezh hag an douristelezh pe c'hoazh gwellaat danframmoù an treuzdougen. War atiz un douaroniour eus skol-veur Roazhon, Michel Phlipponneau, e klask ar CELIB kenurzhiañ ha frammañ goulennoù metoù al labour hag an dilennidi vreizhat e stern teuliadoù steuñviñ rannvroel evel Steuñv Breizh e 1952 pe al lezenn-brogramm evit Breizh e 1961. Kensevel a ra neuze ar CELIB gant dileuridi ar Stad teuliadoù palioù da zont hag obererezhioù fetis evit ma vefe eus un diorren rannvroel gwirion evit herzel ouzh an digempouez etre ar rannvroioù lakaet war wel e 1947 gant Jean-François Gravier en e levr Paris et le désert français.\n« Emgannoù » ar CELIB, etre berzh hag enkadenn\nHep douetañs en deus graet ar CELIB berzh meur a wech e Breizh. E 1956 eo Breizh ar rannvro gentañ o kaout ur programm obererezh rannvroel awenet gant ar Steuñv breizhat. E 1962, « stourm an hent-houarn » a ro an tu da gaout prizioù a-ziforc'h evit ezporzhiañ marc'hadourezh evit ur rannvro lakaet da vezañ re bell ouzh marc'hadoù bras ar beveziñ. E-kerzh enkadenn Mae 68, gouarnamant Georges Pompidou a asant d'ur steuñv evit an hentoù e Breizh, e touez traoù all, evit modernaat ar buanañ ar gwellañ broioù ar C'hornôg. Ha neuze, da geñver ur brezegenn e Roazhon e miz Genver 1969 diwar-benn an digreizennañ, ar jeneral De Gaulle a zisklêrias : « Ar pezh a zo bet graet e Breizh gant ar CELIB a zo a bouez. Setu ar pezh a ranker ober evit Bro-C'hall a-bezh ».\nMet mareadoù diaes a zo ivez er bloavezhioù 1960. Adalek 1962 ez eus dizemglev etre Michel Phlipponeau hag ul lodenn eus an dud e karg eus ar CELIB. Kavout a ra dezhañ e tougont re a vri da gouarnamant De Gaulle (« trubarderezh ar pennoù bras »). Rankout a ra ivez ar CELIB talañ ouzh adkreizennadur politikerezh steuñv terkerezh an tiriad gant krouidigezh an DATAR e 1963. Ar brall taolet war politikerezh ar steuñv terkerezh rannvroel, krouidigezh an EPR(où) ha kresk daoubolekadur buhez politikel ar Vvet Republik o deus gwanaet poellded hag obererezh ar CELIB betek lakaat an aozadur en arvar, dreist-holl goude dilez René Pleven ha Joseph Martray e 1972.\n« Spered ar CELIB »\nAr CELIB a gendalc'h da vont en-dro daoust da se betek penn kentañ ar bloavezhioù 1990 hag embann a ra studiadennoù sirius ha fonnus.\nDiwar ar CELIB ez eus diwanet mennozhioù, strollet ha bodet eo bet nerzhioù brasañ ar vro, sevenet eo bet ar pezh a gendalc'h an dud e karg e bed ar politikerezh hag an ekonomiezh da envel « spered ar CELIB », ar pezh a ziskouez splann eo chomet garanet an aozadur-se e memor pennoù bras ar vro.\nKelenner agregad istor e lise Jean Gehénno e Fellger, doktorad er CERHIO (Skol-Veur Roazhon 2). Emañ o prientiñ un doktorelezh war orin ar CELIB ha war « Steuñv Breizh »


Aurélien Rougerie a zo ur rugbier gall, ganet e Beaumont (Puy-de-Dôme) d'ar 26 a viz Gwengolo 1980. C'hoarier askeller pe kreiz eo war an dachenn gant skipailh ASM Clermont Auvergne. Stummet eo bet gantañ hag e grogad kentañ evel rugbier a-vicher en deus c'hoariet dindan ar roched melen ha glas e 2000 pa oa naontek vloaz. Kabiten eo abaoe 2006. Daoust dezhañ bezañ c'hoariet muioc'h a 150 krogad ha bezañ lakaet tost da 90 esa evit Clermont e rankas Rougerie gortoz e bemvet gourfenn a-benn gounit Kampionad rugbi Frañs (2001; 2007; 2008; 2009 ha 2010). Ar wech kentañ da ASM sevel Skoed Brennus e oa. Gounezet en deus ivez kib vihan Europa e 2007, ar Challenge Cup.\nDibabet eo bet 56 gwech da vont da c'hoari evit skipailh rugbi Frañs abaoe e zibab kentañ enep Italia e 2001. Tournamant ar 6 broad en deus gounezet peder gwech ha c'hoariet en deus Kib ar Bed e 2003 ha 2007. Laket en deus 21 esa dindan ar roched glas betek bremañ.\nASM Clermont Auvergne (2000-2011)\nKampionad Frañs 2010\ngourfennad Kampionad Frañs 2001, 2007, 2008 ha 2009\nEuropean Challenge Cup 2007\ngourfennad European Challenge Cup 2004\nDeadenn Yves du Manoir 2001\nSkipailh rugbi Frañs (2001-2011)\nTournamant ar 6 broad 2002, 2004, 2006 ha 2010\nAdtapet diwar « https://br.wikipedia.org/w/index.php?title=Aurélien_Rougerie&oldid=1850809 »


Francesco Raffaele Nitto, ganet d'ar 27 a viz Genver 1886 hag emlazhet d'an 19 a viz Meurzh 1943, brudet evel Frank Nitti, ha lesanvet "The Enforcer", a oa ur gangster italian-amerikan. Unan eus pennoù bras gang Al Capone e oa, Nitti a rae war-dro an arc'hant lous gounezet gant ar gang. Nitti a oa deuet da vezañ penn ar Chicago Outfit, ur wech toullbac'het Capone.\nGant Bruce Gordon e meur a lodenn eus ar stirad skinwel orin war ABC television The Untouchables, diazezet war skrid-buhez Eliot Ness\nGant Harold J. Stone e 1967 er film gant Roger Corman The St. Valentine's Day Massacre.\nGant Sylvester Stallone er film Capone e 1975. Nitti a grog evel gward-korf, lazher, ha kuzulier Capone (Ben Gazzara) a-raok trubardiñ anezhañ en ur werzhañ an dosieroù a lakao Capone da vezañ harzet evit aferioù arc'hant kuzhet. Evel penn nevez ar Chicago Outfit, gwelet e vez er fin o weladenniñ Capone war e zalaroù e Palm Island e 1946, ur bloaz a-raok marv Capone ha tri bloaz goude emlazh Nitti er wirionez.\nGant Billy Drago, o c'hoari an den doare ijinet er The Untouchables e 1987. Er film-se Nitti a varv bannet eus toenn lez-varn Chicago gant Ness (Kevin Costner) e-pad prosez Al Capone er bloavezhioù 1930, kalz a-raok e varv gwirion e 1943.\nGant Anthony LaPaglia e 1988 er film buhez Nitti: The Enforcer.\nGant Paul Regina er stirad skinwel The Untouchables eus 1993.\nGant Stanley Tucci er film Road to Perdition eus 2002.\nGant Bill Camp e 2009 er film Public Enemies.\nGant Will Sasso er stirad skinwel eus 2013 war Comedy Central Drunk History.\nE 1983 er film Easy Money, Frank Nitti eo anv ur pizza prenet gant Rodney Dangerfield.\nAdtapet diwar « https://br.wikipedia.org/w/index.php?title=Frank_Nitti&oldid=1830815 »\nDernière modification le 9 Meu 2019, à 16:51


Klask tud a-youl-vat - Centre culturel Yezhoù ha Sevenadur\nHome » Keleier » Klask tud a-youl-vat\nby YhS|Published 24 Gwengolo 2018\nKreskiñ a ra c’hoazh Yezhoù ha Sevenadur, cheñch a ra ar savadurioù hag erruout a ra kevredigezhioù nevez. Abaoe warlene es eus bet graet kalz labourioù : livadur, aozañ ha lakaat moketenn er savadur B ; staliañ parked ispisial er sal dañs e-kichen ar predva, sevel privezioù nevez er savadur D, livadur e kouskva ar skolaj, …\nFellout a ra deomp kinnig ur greizenn blijus, hogen chom a ra un nebeud labourioù d’ober peurgetket livadur. Evit en ober, ezhomm hon eus un taol sikour. Ne vern m’oc’h un artizan a-vicher pe ul livour Sul, degemeret e vo ho sikour gant plijadur.\nDafar zo war al lec’h (livaj, barroù ha rolloù-livañ, skeul, dafar kempenn…), n’eus nemet da zegas gwiskoù evit livañ. Gallout a rit dont gant mignoned, plijusoc’h e vefe ha graet e vo al labour buanoc’h evel-se.\nMa fell deoc’h dont er-maez eus eurvezhioù burev, trugarez deoc’h da vont e darempred ganeomp evit fiziout alc’hwezioù ennoc’h ha displegañ pelec’h emañ an dafar. M’ho pefe goulennoù, na chomit ket etre daou, kit e darempred ganeomp : 07 82 70 15 14 – yezhou@yhs.bzh\nVOTADEG FORAN ENLINENNKASIT AR GEMENADENN TRO-DRO DEOC’H ! Votit evit ho kanaouenn muiañ karet Digor eo ar votadeg eus an 2 betek ar […]\nKinnig a ra kreizenn sevenadurel Yehzoù ha Sevenadur ur genstrivadeg foto war tem “Breizh e Liger-Atlantel !” Prizioù zo da c’hounit ! […]\nAn distro-skol 2020 Distroet eo ar vugale d’ar skol d’ar Meurzh 1añ a viz Gwengolo. Ur bloavezh nevez gant plegoù disheñvel, met […]\nUr c’henurzhier nevez e Yezhoù ha Sevenadur Setu eil distro-skol Yezhoù ha Sevenadur 12 bali Añjevinier e Sant-Ervlan ha plijadur hon eus […]\nPrevious post Radio Naoned\nNext post Degemer mat Ewan !


Buhez ar Sent/1912/Kentin - Wikimammenn\nBuhez ar Sent/1912/Kentin\n◄ Alphons Rodriguez Kentin Ar Vered hag an Iliz ►\nEur wreg diwar ar mêz, eme an Tad Monsabre, klanv eur pennad a oa, a vode he unnek bugel, bemde goude koan, endro d’he gwele, evit ar pedennou diouz an noz.\nArôk ar Bater, e veze lennet Bue ar Zent. Eun devez, da vihanan, oa bet lennet pasion eur merzer yaouank, a oa marvet, al laouenedigez war e dâl, en kreiz ar brasan tourmanchou, en eur anzav Jezuz-Krist ; hag ar vamm, pa oe serret al levr, a c’houlennas, an daerou en he daoulagad :\nSetu aze, tadou ha mammou, peseurt kristenien a refet eus ho pugale, ma kemeret ar gustumans da lakat lenn Bue ar Zent bemde, en ho ti, goude koan.\nHag evit gwelet ha teurel a ra plê mat ho pugale eus ar pez a lenner, grêt goulennou berr hag ês oute war ar pez emaent o paouez klevet : evelse e teufet d’ober gante bugale kristen.\nAdtapet diwar « https://br.wikisource.org/w/index.php?title=Buhez_ar_Sent/1912/Kentin&oldid=38397 »\nKemmoù diwezhañ degaset d'ar bajenn-mañ d'an 9 Gou 2012, da 09:39.


Kan broadel : התקווה\nKan broadel Israel\nha kêr vrasañ Jeruzalem (hervez Stad Israel)\nTel Aviv (hervez ABU)¹\nYezh ofisiel Hebraeg, arabeg\nPrezident Isaac Herzog (יצחק הרצוג)\nKentañ ministr Naftali Bennett (נפתלי בנט)\nMoneiz Shekel (₪)\nGouel broadel 14 a viz Mae\nGorread 20 991 km²\nPoblañs 9 093 000 (2019)\nInternet ccTLD .il\n6.1 Douaroniezh politikel\n7.1 Ar c'hêrioù\nPa oa disklêriet dizalc'h Israel e 1948 a oa anvet Medinat Yisrael ("Stad Israel") en un doare ofisiel, goude bezañ nac'het meur a ginnig a orin istorel pe relijiel evel Eretz Israel ("Douar Israel"), Zion, Judea. Goude nebeut a sizhunvezhioù goude an dizalc'h e bet kinniget gant Ministr an Aferioù Estren Moshe Sharett an anv "Israelian" (ישראלי en hebraeg, Israeli e saozneg).\nEn istor eo bet implijet an anv Israel, war dachenn ar relijion pe tachennoù boutin, evit Rouantelezh Israel pe ar Yuzevien penn-da-benn. Hervez ar Bibl hebraek eo bet roet an anv-se d'ar patriarch Jakob (Hebraeg Yisraʾel, Isrāʾīl; Gresianeg ar Septant : Ἰσραήλ Israēl; "stourm gant Doue") goude bezañ trec'het gantañ ur stourm ouzh ael Doue. E zaouzek mab a zo gourdadoù an Israeliz, pe an Daouzek Meuriad Israel (pe an Daouzek Bugel Israel), a veve e Kanaan betek rankout mont da Egipt. Aze int bet lakaet e sklaverezh betek buhez Moisez a zifenne anezho, o kas anezho da Ganaan adarre. An arouez istorel kentañ a veneg en anv Israel a zo Maen-sonn Merneptah, war-dro XIIIvet kantved a-raok J-K.\nAn dachenn a zo anavezet ivez evel an "Douar Santel", dre vezañ santelaet gant an holl relijionoù Abraham (ar Yuzevegezh, ar Gristeniezh, an Islam hag ar gredenn Bahá'í). A-raok diskleriadenn dizalc'h Israel e veze anavezet an dachenn-mañ evel Siria kreisteiz, Siria Palestina, Rouantelezh Jeruzalem, Proviñs Iudaea, Coele-Syria, Retjenu, Kanaan ha dreist-holl Palestina.\nWar-dro 1200 a-raok J.-K e voe skrivet an anv Israel war maen-koun Merenptah evit ar wech kentañ.\nAbaoe m’eo bet savet steuñv rannañ Palestina e 1947 gant ar Broadoù-Unanet ez eus bet meur a vrezel etre an Israeliz hag an Arabed ha meur a feur-emglev zo bet sinet ganto. Rak-se eo bet cheñchet harzoù ar vro meur a wech.\nPouezus-kenañ eo bet disentezioù zo eus ar Broadoù-Unanet evit Israel, en o mesk an Disentez 242 (1967) a voe kinniget d’an 22 a viz Kerzu 1967 hag an Disentez 338 (1973) a voe kinniget d’an 22 a viz Here 1973 gant ar C'huzul surentez evit lakaat ehan d’ar brezelioù a oa savet etre an Israeliz hag an Arabed.\nA-douez ar broioù arab eo anavezet Stad Israel gant Egipt, Jordania, Maouritania hag Aotrouniezh Vroadel Palestina hogen n’eo ket anavezet gant ar broioù arab all. Anavezet eo evel ur vro sionist gant Siria hag Iran. An darn vrasañ eus ar broioù muzulman, a-hend-all, o devez darempredoù diplomatel gant Israel. En o zouez, Albania, Turkia, Azerbaidjan hag ar broioù eus kreiz Azia a oa bet gwechall en Unaniezh Soviedel).\nUr sistem parlamantel a zo da Israel a ya en-dro en ur Republik demokratel gant ar vot hollek. Ur c'hannad heuliet gant ar muiañ niver eus ar Gannaded a zeu da vezañ Kentañ Ministr, an den-mañ a zo alies penn ar strollad pouezusañ. Ar C'hentañ Ministr a zo penn ar gouarnamant. Renet e vez Israel gant 120 den a ra ar Knesset, a zo diazezet war dilennadegoù war-ventez a ziskouez pep strolladoù politikel dre o fouez e politikerezh, ar pezh a roe Gouarnamantoù kengevredad.\nAozet e vez dilennadegoù pep 4 bloaz, met kengevredadoù distabil pe votadegoù a-enep ar gouarnamant a c'hall distruj ur gouarnamant en a-raok. Mont a ra en-dro Lezennoù Diazez Israel evel ur Vonreizh ket ofisiel. Adalek 2003 e krog ar Knesset da labourat war ur Vonreizh ofisiel diazezet war al lezennoù-se. Penn ar Stad eo Prezidant Israel, met n'en deus nemet gwirioù harzet ha dleadoù lid.\nPennad pennañ : Distrigoù Israel\nDistrigoù Israel: Hini an Norzh, Haifa, Kreiz, Tel Aviv, Jeruzalem, Hini ar Su.\nRannet eo bet Stad Israel e c'hwec'h distrig melestradurel pennañ, anvet mehozot (מחוזות; unander : mahoz) – Kreiz, Haifa, Jeruzalem, Norzh, Su, ha Tel Aviv, hag ivez Tiriad Judea ha Samaria e Sisjordania. Rannet e vez an distrigoù pemzek isdistrig anvet nafot (נפות; unander : nafa), a zo isrannet c'hoazh e hanter-kant rannvro naturel.\nNorzh Nazareth Kinneret, Safed, Akko, Golan, Traoñienn Jezreel 1,242,100\nKreiz Ramla Rishon Lezion, Sharon (Netanya), Petah Tikva, Ramla, Rehovot 1,770,200\nJeruzalem Jeruzalem Jeruzalem 910,300\nSu Beersheba Ashkelon, Beersheba 1,053,600\nJudea ha Samaria Modi'in Illit Sisjordania 2,592,555\n(350,143 zrevidig yuzev)\nIsrael hag an Tiriadoù palestinian e miz Genver 2003 (luc’hskeudenn dre loarell)\nIsrael zo stok-ha-stok ouzh Liban en norzh, ouzh Siria er biz, ouzh Sisjordania ha Jordania er reter, ouzh Egipt hag ouzh Gaza er mervent. A-hend-all eo lec’hiet ar vro e-kichenik ar Mor Kreizdouar er c'hornôg hag e-kichenik pleg-mor Aqaba er su.\nTachennad Israel hep an tiriadoù aloubet e 1967 a ra war-dro 20 770 kilometr karrez, gant 2% a zour. Koulskoude eo ken strizh douaroù ar vro a zo e dakad armerzhel miret div wezh tiriad Israel. Ma zo kemeret an holl zouaroù dindan lezenn Israel (gant an tiriadoù tabutet evel Uhelderioù Golan) a zo 22 072 km² ledan ar vro, ha ma zo ouzhpennet an tiriadoù renet gant Israel e Sisjordania (a zo strewet etre lezenn Israel ha lezenn Aotrouniezh Vroadel Palestina) e vez kavet 27 799 km². Daoust ma z'eo bihan a-walc'h e vez kavet meur a ziforc'h gant an douaroniezh. Kavet e vez 70% eus ar boblañs tro-dro an aod. Er Reter ar Menezioù kreiz emañ an draoñienn Rift Jordan, a zo perzh eus an draoñienn rift bras en Afrika.\nRedek ar ra Stêr Jordan a-hed rift Jordan eus Menez Hermon betek ar Mor Marv (a zo al lec'h izelañ er bed) o tremen dre draoñienn Hullah ha Mor Galile. E kreisteiz ez eo stêr Arabah a red betek Mor Ruz. Ne vez kavet makhteshim (pe kelc'hioù rimiat) nemet en Israel hag e Ledenez Sinai. An hini brasañ a zo e Neguev. Disklêriet eo bet gant un zezrevell diwar an endro ez eus en Israel ar muiañ niver a spesoù plant bep metr karrez eus pep korn an Oriant nesañ.\nAn gwrezioù en Israel a c'hall variañ kalz, dreist-holl e-pad ar goañv. Gallout a ra ar rannvroioù menezeg bezañ avelus, yen hag a-wezhioù erc'hus : bep bloaz e vez tapet gant Jeruzalem un tamm erc'h. Kêrioù war an aod evel Tel Aviv pe Haifa o deus un hin kreizdouarel gant goañvoù fresk ha glavus ha hañvoù hir ha tomm. Leur Beersheba ha Neguev an hanternoz o deus un hin hanter-sec'h gant hañvoù tomm ha goañvoù fresk gant nebeutoc'h a c'hlav eget hin Mor Kreizdouar. Neguev ar c'hreisteiz hag an Arava o deus un hin sec'h gant hañvoù tomm-tre ha sec'h-tre ha goañvoù dous gant nebeut-tre a c'hlav. Rekord ar wrez dommañ en Azia (53.7 °C/128.7 °F) a zo bet muzuliet e 1942 e Tirat Zvi, ur c'hibboutz war Jourden an hanternoz.\nDouaroniezh politikel[kemmañ | kemmañ ar vammenn]\nLuziet-kenañ e teu an traoù da vezañ pa vez graet anv eus harzoù Israel. Kemmet eo bet an harzoù meur a wech abaoe m’eo bet krouet ar vro-se. Gant-se e kav broioù zo abeg en harzoù Israel. Ouzhpenn-se ez eus bet aloubet gant Israel meur a diriad ganti ha tiriadoù all zo stag outi da vat.\nD’ar 15 a viz Mae 1948 eo bet degemeret Israel gant meur a Stad er bed a-bezh, en o zouez ar Stadoù-Unanet pe an URSS hervez Steuñv rannañ an ABU. Goude ar brezel israelat-arab er bloaz 1948 ez eo bet kemmet an harzoù hag e-se eo bet degemeret Israel gant an ABU hag an darn vrasañ eus broioù ar c'hornôg en tiriadoù zo bet divizet an harzoù anezho hervez al linennoù arsav-brezel eus 1949. N'eo ket bet degemeret an harzoù-se gant an holl vroioù arab ha muzulman. Dicheñch eo an traoù abaoe 1949.\nMeur a diriad zo bet aloubet gant Israel, koulskoude, goude ar brezelioù israelat-hag-arab. Tiriadoù zo aloubet c’hoazh gant Israel, tiriadoù all zo stag outi da vat. Gant Emglevioù a beoc’h he deus Israel adroet tiriadoù zo pe ne vez ket aloubet tiriadoù zo ken.\nE miz Mezheven 1967 eo bet aloubet Sinai, Gaza, Sisjordania, Reter Jeruzalem, Golan gant Israel. Aet eo Israel kuit eus Sinai e 1982 da-heul Emglevioù Kamp David gant Egipt. Kuitaet he deus Israel Gaza e-pad an hañv e 2005.\nAet eo Israel kuit eus Sinai e 1982 da-heul an Emglevioù Kamp David bet sinet gant Egipt.\nAet eo Israel kuit eus Gaza e-pad an hañv 2005, ar pezh n'eo ket degemeret gant ar Broadoù-Unanet dre ma vez kontrollet an oabl, ar mor hag an harzoù gant Israel c'hoazh. Evit gouzout hiroc’h e c’haller mont war al lec’hienn Gerouedad  (gallout a reer enskrivañ evit netra). Mat eo gouzout n’he deus an tiriad-se statud etrebroadel ebet hiziv an deiz.\nAloubet eo Sisjordania a-bezh, war-bouez an takadoù emren palestinian hag an tiriadoù bet kuitaet gant Israel e-pad an hañv 2005.\nGolan, kerkoulz hag atantoù Chebaa, zo bet staget ouzh Israel e 1981. Rendael zo etre tud zo a-zivout an atantoù-se. Evit gwir, lod eus an dud a soñj dezho emañ Siria perc’henn warno, lod all a soñj dezho emañ Liban perc’henn warno.\nLiban zo bet aloubet gant Israel etre 1982 ha 2000, da-heul an Oberiadenn Peoc’h e Galilea. Evit an dud a soñj dezho eo perc’henn Liban war atantoù Sheeba ez eo aloubet tiriadoù Liban gant Israel c’hoazh.\n7 026 000 a dud a ra o annez en Israel (da-geñver niveradeg miz Mae 2006), en o zouez 76 % a Yuzevien, (5 300 000 a dud) hag 20 % a Arabed israeliz (muzulmaned an darn vrasañ anezho dreist-holl, met un niver bihan a gristenien zo ivez). 306 000 a enbroidi zo bet enrollet ivez gant Ministrerezh an Diabarzh evel tud ha n'int ket yuzevien, eleze 4 % eus poblañs Israel. N’eo ket bet dalc’het kont en niveradeg-se eus niver an estrenien zo o chom en Israel met war-dro 150 000 e vefent.\nKresket eo poblañs Israel eus 118 000 annezad dindan vloaz, gant 138 000 bugel ganet en Israel e-pad ar prantad-se.\n22 500 a enbroidi nevez a oa en em gavet en Israel e 2005, e-skoaz 22 000 er bloavezh a-raok. En o zouez e oa 9 300 den deuet eus URSS kozh, 3 700 den eus Etiopia, 3&nbsp000 den eus Frañs ha 2 600 den eus ar Stadoù-Unanet.\nIsrael eo ar vro nemeti ma'z eo Yuzevien an darn vrasañ eus an dud zo o chom enni. A orin eus pevar c’horn ar bed eo Yuzevien Israel : diforc’hiñ a reer ar « sabraed » (tud ganet en Israel, zo deuet o zud da chom da Israel nevez zo pe tud zo o familh o chom e Palestinia abaoe meur a gantved) diouzh an dud enbroet nevez zo hag o deus graet o « aliyah », da lavaret eo tud war an distro : an darn vrasañ anezho a zeu eus URSS kozh met ivez eus Frañs, ar Stadoù-Unanet, Arc’hantina, h.a.).\nDruzed ha Sirkasinaed zo o chom en Israel ivez. Rankout a reont ober o c’hoñje. Er c’hontrol, ne rank ket an Arabed israeliz en ober met niverus eo ar Vedouined a ra o servij soudard a-fetepañs en arme Israel. Arabed israeliz hag ivez Muzulmaned zo izili eus an arme-se.\nDasparzh poblañs Israel : 45 % eus tud Israel zo o chom er c’hêrioù en tu-hont da 100 000 a annezidi.\nAr c'hêrioù[kemmañ | kemmañ ar vammenn]\n5 kêr en tu-hont da 200 000 a annezidi zo en Israel : Jeruzalem, Tel Aviv, Haifa, Rishon LeZion ha Ashdod. Ur c'hard eus tud ar vro zo o chom er c'hêrioù-se.\nJeruzalem eo ar gêr gentañ eus Israel. 718 900 den zo o chom enni. E 1948 ne oant nemet 84 000 annezad.\nPa embannas David Ben Gourion dizalc'hiezh Israel e oa 248 500 den o chom e Tel Aviv (30 % eus ar boblañs). Brasañ kêr Israel e oa. 378 800 den, eleze 5 % eus poblañs Israel, zo o chom enni hiziv an deiz.\nHaifa eo an trede kêr eus ar vro. 267 700 den zo o chom enni hiziv, e-skoaz 98 600 e 1948.\n14 kêr eus Israel zo en tu-hont da 100 000 den hag a zo oc’h ober o annez enno. En trowardroioù da Del Aviv emañ an darn vrasañ anezho.\nRichon LeTsion eo ar pevare kêr eus eus ar vro. Ouzhpenn 219 800 den a ra o annez enni. 11 000 den a oa chom enni nemetken pa oa bet krouet Stad Israel.\n581 000 den zo o chom war ar maez en Israel a-bezh, eleze 8 % eus poblañs ar vro%).\n118 000 den zo o chom er c’hibboutzim, eleze 2 % eus ar boblañs. Ne oa nemet 6 % eus Israeliz a oa o chom war ar maez e 1948.\nDeizioù gouel hervez an deiziadur gregorian\n1 Tishri Bloaz Nevez Rosh Hashana etre ar 6 a viz Gwengolo hag ar 5 a viz Here\n10 Tishri Devezh ar Pardon Bras Yom Kippour etre ar 15 a viz Gwengolo hag ar 14 a viz Here\n15 Tishri Gouel al Lochoù Soukkot etre an 20 a viz Gwengolo hag an 19 a viz Here\n22 Tishri Bodadeg an eizhvet devezh Chemini Atseret\nEtre ar 27 a viz Gwengolo hag ar 26 a viz Here\n15 Nissan Ar Pask Pesac'h etre ar 27 a viz Meurzh hag ar 25 a viz Ebrel\n21 Nissan Ar Pask Pesac'h etre an 2 a viz Ebrel hag ar 1añ a viz Mae\n5 Iyar Devezh an Dizalc’hiezh Yom Ha'atzmaout Etre ar 16 a viz Ebrel hag ar 15 a viz Mae\n6 Sivan Gouel ar sizhunioù Chavouot etre ar 16 a viz Mae hag ar 14 a viz Mezheven\n25 Kislev Gouel ar gouleier  Hanoukka etre ar 27 a viz Du hag ar 27 a viz Kerzu\nHaaretz, pemdezieg eus an tu kleiz\nMaariv, pemdezieg poblek\nYedioth Ahronoth, pemdezieg poblek tennet a-vras\nIsraeli, pemdezieg kentañ digoust\nThe Jerusalem Post, pemdezieg saoznek eus an tu dehou\nHazofe, pemzedieg relijiel sionist\nGlobes, pemdezieg a denn d’an armerzh\n↑ Lenn ar pennad-skrid saozneg e Wikipedia : (en) Foreign relations of Israel\n↑ [ |url=http://www.cbs.gov.il/shnaton53/download/st_eng01.doc Central Bureau of Statistics |title=Introduction to the Tables: Geophysical Characteristics, gwelet 4.09.2007]\n↑ [url=http://www.israelhayom.co.il/site/newsletter_article.php?id=19600&newsletter=26.07.2012 יותר מ־350 אלף מתנחלים ביו"ש ]\nAl Liamm niv.44, niverenn gouestlet da Israel, Mae-Mezheven 1954.\nLec’hienn web ofisiel Gouarnamant Israel\n(fr) Un istor tematek ha kronologel eus Stad Israel war Histoire des Juifs.com\n(fr) Ajañs-kelaouiñ gallek en Israel\n(en) Haaretz, pemdeziek eus an tu kleiz frankizour, a vez keñveriet alies gant ar gazetenn Le Monde\n(en) Israel HighTech-MAG: daily technology news about Israel\n(en) ynet news, ar gazetenn vrasañ enlinenn eus Israel (e saozneg)\n(fr) Israel Valley, Lec’hienn diwar-benn armerzh Israel (e galleg)\nAdtapet diwar « https://br.wikipedia.org/w/index.php?title=Israel&oldid=1985597 »\nKemmoù diwezhañ degaset d'ar bajenn-mañ d'an 9 Ebr 2022, da 20:17.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/377 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/377\nar c’hig a zo anat, hag an oberou-ze a zo : an avoultriach, al libertinach, al louzdoni, (20) al lubricite, an idolatriach, ar sorcelach, ar gassoni, an disput, ar jalouzi, ar goler, an emgannou, an divisionou, (21) an hereziou, an anviou, al lazerezou, ar vezventiou, an dirollou, hag an traou all euz ar seurt-se. Lavaret a ran deoc’h en avans, evel ma em euz ive lavaret dija, penaos ar re a ra ar seurt traou-se, na heritint ket rouantelez Doue. (22) Mes frouez ar Spered eo, ar garantez, ar joa, ar peoc’h, ar batianted, ar vadelez, ar garantez evit ar mad, ar fidelite, an dousder, an demperans ; (23) al lezen n’ema ket a-enep an traou-ze. (24) Hogen, ar re a zo d’ar C’hrist ho deuz crucifiet ar c’hig gant he wall-viçou hag he wall-ioulou.\n(25) Mar bevomp dre ar Spered, baleomp ive dre ar Spered. (26) Diwallomp da glask ar gloar vên, an eil o klask beza treac’h var egile, hag o veza leun a anvi an eil e-kenver egile.\nBREUDEUR, mar tigouez da eun den beza kavet en eur faot-benag, c’houi pere a zo spirituel, divankit anezhan gant eur spered a zousder. Diwall ouzid da-unan, gant aoun na vez ive tentet. (2) Dougit an eil beac’hiou egile, hag evel-se likit en pratic lezen ar C’hrist. (3) Rag, mar d’euz unan-benag hag a zonj dezhan ez eo eun dra-benag, pa n’ed eo netra, en em drompla a ra he-unan. (4) Mes ra zeui pep hini da amprouv he oberou he-unan, ha neuze hen devezo leac’h d’en em veuli enhan he-unan, ha nann ouz en em gompari gant ar re all ; (5) rag pep hini a zougo he veac’h he-unan.\n(6) Ra zeui an hini a vez kelennet er Ger, da rei lod euz he holl vadou d’an hini a gelen anezhan. (7) Diwallit d’en em drompla ; ne vez ket great goab ouz Doue ; rag an den a zastumo ar pez hen devezo hadet. (8) An hini a had evit he gig he-unan, a vedo euz ar c’hig ar vreinadurez ; mes an hini a had evit ar Spered, a vedo euz ar Spered ar vuez eternel. (9) Na skuizomp ket eta oc’h ober ar mad, rag en amzer ma’z eo dleet, e kavimp da vedi, mar ne deuomp ket da skuiza. (10) Rag-se, e-keit ha ma hon euz an occasion, greomp vad d’an holl, mes dreist-holl d’ar re a zo euz a famill ar feiz.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/377&oldid=125501 »


Journal de Renaud Camus, vendredi 14 octobre 2016\ncréée le samedi 15 octobre 2016, 10 h 23\nmodifiée le samedi 15 octobre 2016, 22 h 57Plieux, vendredi 14 octobre 2016,une heure du matin. Je connais peu de plus fort sentiment de bonheur, quand je remonte d’une promenade solitaire dans ~~~ ~~~~~~~, ~~~ ~~~~~ ~~~ ~~~ ~~~~~~~~, ~~~~ ~~’~~~~~~~~~~~, ~~~~~~~ ~~ ~~~ ~~~~~~~~~~ ~~~~~ le chemin du ~~~~~, ~~~~~~ ~~~ ~~~~~~~~ ~~~ ~~~~~~~~ ~~~ ~~~~~~ (~~~ ~~’~~~ ~~~~~ ~~~~~…), ~~~~~~~ ~~~~~~~~~, ~~~ ~~~~~ ~~~~ ~~~~~ ~~~ ~~~~~~ ~~~ voyant.\nJanacek ~~ ~~~~~~~~~~~~ ~~~~~~ ~~~~~~~~, ~~~ a même travaillé ~~~~~ ~~~~. ~~~~~~~~ ~~~-~~~ ~~~ ~~~ ~~~~ ~~ ~~~~~~~ ? ~~’~~~~ ~~~~ ~~~~~~~~, ~~~~~ ~~~ ~~~~~, ~~~~ ~~~~~~~~~~~~~~~~ ~~~~~ ~~~~ ~~~ ~~~~~~~~~~~~ ~~~~ ~~~~~~~ ~~~~~~, ~~~~~~~ ~~~ ~~~~ deux fameux quatuors, ~~~~~ ~~~~~~ ; ~~~~~~~ ~~~~ ~~~~~~~~ ~~~~ ~~~~~ ~~~~ ~~~~~~~ ~~~ ~~~~~~~~~ ~~~ ~~~ ~~~~~~~ ~~~~~~~~ ~~~~~~~~~~~ (~~~ ~~~~ ~~’~~~~ ~~~~ ~~~~~ ~~ ~~~~~ ~~~~~~ — ~~~ ~~~~ né en 1824). ~~~ ~~~~ ~~~~~ ~~~~~~~ ~~~~ ~~~~ ~~~~~~~~, ~~ ~~~~~~~ ~~~~~ ~~~~, ~~~ ~~~~~~ ~~~~ ~~~~~~~ ~~~~-~~~~~-~~~~~-~~~~~~~~~-~~~~. ~~~ ~~~ ~~~~~ ~~~~ ~~~~~~~~~~, ~~~~~~~~ : ~~~~ ~~~~ ~~~~~ ~~~~~~~~~~~ ~~~~~~~~~ du plus jeune, ~~~’~~~~-~~~ ~~~~ ~~~~ ~~~~~~~~ ~~~~~ ~~~~~~~~~~~~ ~~~~ ~~’~~ ~~~~~~ ~~~~~~ ~~~~~~~~~~ ~~~~~~~~ Ma vie, ~~~~~~ ~~~~ ~~~~~~~~~~~~~ ~~~ ~~~~~~ ~~~~ véhément ?\nLe ~~~~~~~~, ~~~~~~ ~~’~~~~~~~~~, ~~~~~~ ~~’~~~~~~~, ~~~~~~ la profondeur philosophique (~~~ ~~~~~~ ~~~ ~~~~~~~~~~~~), ~~~~~ ~~~~~~ ~~~ ~~~~~~~~~~ ~~~~~~~~~~~, ~~~~~~ ~~~~~~~~~~~. ~~~~~~~~~~, ~~~~~~~~~, ~~~ ~~~~~~~ ~~~ ~~~~~ ~~~ ~~~~ ridicule.\nJe ~~~ ~~~ ~~~~~~~ ~~~~ ~~~~~~~~~~~~~ ~~~~ ~~~~~~~~~~ de propriété intellectuelle, ~~~ ~~~ ~~~~~~~~ ~~~~~~~~~~~~~ ~~~~ ~~~~~~, ~~~ ~~~~~~~~~~, ~~~~~ ~~~ ~~~ ~~~~~~~, ~~~~~~~~~~~~~~ (~~~~~~, je crois… ), ~~~~ ~~~~ ~~’~~~~~~~~ ~~~~~~~ ~~~~ ~~~~~~ ~~~~~~~ ~~~~ ~~~~ (~~~~~ fois sur dix ~~~~~ ~~~~~~~~~~~ ~~~ ~~~~~~~~~~~) — ~~~ ~~~~~~ ~~~~~~ ~~~~~~~~~~~ ~~~~~~~~~~, ~~~~~ ~~~~, ~~~~~ ~~~~ ~~~~~~~~~ ~~~~~~~~~, ~~~~ ~~’~~~~~~~~~ ~~~~~~~~~~-~~~~~~~~~~ ~~~~ ~~~~~ ~~~~ ~~~~.\nvoir l’entrée du vendredi 14 octobre 2016 et son image dans Le Jour ni l’Heure


Lourdes Robles zo ur ganerez puertorikan ganet en San Juan (Puerto Rico), d'an 18 a viz Here 1964. Brudet bras eo bet evel kanerez er bloavezhioù 1980 ha 1990, evel he c'henvroadezed Ednita Nazario ha Yolandita Monge. Dilezet he deus bed ar sonerezh abaoe ur pennad.\nBrudet e oa he c'hanaouennoù "Abrázame Fuerte", "Corazón en Blanco", "Soñando Contigo", "Lo Amo", "Ni Tú Ni Nadie" ha "Sola".\nEn 2010 he deus graet ur bladenn all, gant kanaouennoù brudet sonaozourien all, evel Juanes, Juan Luis Guerra, Ricardo Montaner, Franco de Vita, La Quinta Estación, Maná, Alejandro Fernández e-touez tud all.\nDonde Se Ha Hido Tu Amor\nGwivan ar ganerez\nAdtapet diwar « https://br.wikipedia.org/w/index.php?title=Lourdes_Robles&oldid=1695079 »\nKemmoù diwezhañ degaset d'ar bajenn-mañ d'an 22 Meu 2016, da 14:22.


Timbroù Aden - Wikipedia\nTimbr hanter-anna 1937\nEr Reter-kreiz emañ Aden, bevennet gant ar Mor Indian, stok ouzh an Arabia.\ntimbr 1951 o tiskouez Steamer Point hag ur menez-tan\nTimbroù India (saoz) zo bet implijet en Aden betek ma 'z eo deuet da vezañ trevadenn ar Rouantelezh Unanet d’ar 1añ a viz Ebrel 1937. N’eus bet merk ebet evit diforc’hañ anezho diouzh re India nemet an niverenn 124 er sielladur implijet er vro hepken.\nUr wech ma oa Aden un drevadenn ez eus bet moulet timbroù gant an titl “Aden” (betek 1964).\nTimbr Aden 1939\nTimbr Aden 1953\nE 1963 ec’h emezel Aden da gKevredad Arabia ar Su. 29 timbr a vo embannet etre 1963 ha 1966 dindan an anv « Federation of South Arabia » (Kevredad Arabia ar Su).\nE 1967 eo krouet Republik Demokratel ha Poblel Yemen ar Su (“People’s Democratic Republic of South Yemen”). Betek 1990 e vo embannet timbroù a-leizh, bras o ment, izel an dalvoudegezh alies, dindan an anv “Yemen PDR”.\n(Gwelet Timbroù Yemen ar Su)\nEn e gichen emañ Rouantelezh ar Yemen (“The mutawakelite kingdom of Yemen”), dizalc’h abaoe 1929. E 1963 ez eus roet un dermen d’ar roue hag embannet eo Republik Yemen an Hanternoz (“Yemen Arab Republic”). Timbroù gant al lizhiri YAR a gavomp eta.\n(Gwelet Timbroù Yemen an Hanternoz)\nUnvanet eo bet div lodenn ar Yemen e 1990. Dibaoe e vez embannet timbroù gant an alc'hwez “Republic of Yemen”.\n(Gwelet Timbroù ar Yemen)\nSultaned Hadramaout[kemmañ | kemmañ ar vammenn]\nE 1939 e teu er-maez timbroù nevez en o zouez poltred Jorj VI, Roue ar Rouantelezh Unanet, met sultaned Hadramaout – anezhi ur rannvro bet dindan gwarez Aden abaoe 1880 – a gavas peadra da glemm ha da abegiñ. Evit doujañ ouzh hevelepted ha kizidigezh pennoù bras ar vro ez eus bet embannet gant ar Saozon e 1942 rummadoù timbroù warno penn ar sultaned hag ar menegoù Kathiri State of Seiyun ha Qu'aiti State of Shihr and Mukalla. An holl dimbroù-se a veze mat koulz evit lizhiri kaset en Aden hag en “Aden Protectorate”. An div sultanelezh a yelo d’ober gant Aden Kevredad Arabia ar Su e 1963. Kendalc’het e vo an embann timbroù ganto avat, heuliet gant sultanelezh Mahra a sav e re e 1967-1968.\nHiriv e vez graet gant timbroù Republik ar Yemen.\nTimbr Kathiri state of Seiyun, 1942\nAlc'hwez war an timbroù :\n1942-1953 : Aden - Qu'aiti State of Shihr and Mukalla\n1955 – 1963 : Aden - Qu'aiti State in Hadhramaut\n1966 : timbroù Seiyun soulgarget “South Arabia”\n1966-1968 : Qu'aiti State in Hadhramaut (Kevredad Arabia ar Su)\n1942-1964 : Aden - Kathiri State of Seiyun\n1966-1968 : Kathiri State of Seiyun\n1967-1968 : “Mahra” pe “Mahra State South Arabia”\nAden Postal Stamps\nAdtapet diwar « https://br.wikipedia.org/w/index.php?title=Timbroù_Aden&oldid=1476849 »


Kevredigezh Kembre-Breizh: Dewi Morris Jones\nGoude bezañ klañv e-pad ur pennad berr ez eo aet Dewi Morris Jones da Anaon. Dewi a oa bet o skoazellañ, e-pad pell, gant ar c’hentelioù brezhoneg e Skol-Veur Aberystwyth.\nGenidik e oa eus Hendy-gwyn ar Daf (Whitland) ha desket e oa bet ar brezhoneg gantañ tra ma oa o chom e Brest. Gantañ e oa bet studiet labour ar visionerien brotestant a oa aet eus Kembre da Vreizh en naontekvet kantved.\nA-raok mont war e leve e laboure Dewi evel rener ar rann ma vez prientet al levrioù evit an embann e Kuzul Levrioù Kembre. Ur paotr sioul, hegarat, a oa anezhañ ha dalc’het e vo soñj ennañ ivez evel unan eus ar skipailh o doa krouet ar stumm kembraek eus Scrabble. Labourat a rae ivez gant Plaid Cymru. Ezel e oa eus Laz-kanañ Mibien Caron ha degemeret e oa bet er goursez e 2008.\nO chom e oa e Bronnant, nepell eus Aberystwyth. Hor soñjoù a gengañv zo gant Sandra, e wreg, hag o div verc’h.


Turandot leurennet gant Yevgeny Vakhtangov en 1922.\nTurandot, engravadur war-dro 1859\nTurandot zo ur pezh-c'hoari italianek, e doare commedia dell'arte, gant Carlo Gozzi e 1762. Awenet eo bet Gozzi gant un istor eus Pers, tennet eus Les Mille et un jours (1710–1712) gant François Pétis de la Croix.\nSkrivet eo e gwerzennoù. Troet e voe en alamaneg gant Friedrich Schiller. Hag ar skrid alamanek eo a servijas da Giuseppe Adami ha Renato Simoni da sevel libretto ar c'hoarigan Turandot gant sonerezh Giacomo Puccini.\nAdtapet diwar « https://br.wikipedia.org/w/index.php?title=Turandot_(Carlo_Gozzi)&oldid=1931366 »\nLennegezh italianek an XVIIIvet kantved\nKemmoù diwezhañ degaset d'ar bajenn-mañ d'an 2 Gen 2022, da 22:13.


Tro bro Lesneven a vo dalc'het e-pad an dibenn-sizhun © Maxppp - Patrick Tellier\nEchu eo an harzh-labour gant Bibus, aet eo skuizh an dud gant ar fedoù diseven e Kemperle, ul lizher kaset d’an danvez prezidanted ar Republik evit muioc’h a wirioù d’ar vinorelezhioù, tro bro Lesneven war velo : setu keleier devezh diwezhañ miz Meurzh !\nEchu eo an harzh-labour gant Bibus\nDinerc’het eo ar Vrestiz pa zaio an tram hag ar busoù en-dro en ur mod reizh adalek warc’hoazh. Dinerc’het eo ivez ar sindikad CFDT hag implijidi Bibus pa vo ur c’hresk d’o goproù.\nKastizoù ‘zo da gaout e Kemperle\nBec’h d’ar c’haoc’h-ki ha d’ar sigaretennoù war al leur. Ur fakturenn a 68 Euro d’an neb a vo diseven !\nGant ELEN ‘zo kaset ul lizher d’an danvez prezidanted\nGoulennet ‘zo diganto kas 6 pal da-benn evit lakaat da dalvezout muioc’h a wirioù da bobloù minorel Frañs.\nRedadegoù marc’h-houar a vo e bro Lesneven\nAr c’hours kentañ ‘vo dalc’het warc’hoazh… Un tennad a 119 kilometrad. Displegadennoù er c’heleier gant Louis Leroux, a-youl-vat evit Tro bro Lesneven.\nDiffusion le mercredi 7 novembre 2018 de 19:00 à 19:10\nDiffusion le mardi 6 novembre 2018 de 19:00 à 19:10\nLes informations en langue bretonne Pauline Kerscaven


Le Télégramme - Spered ar vro - Erik ha Marsel Mignoniaj e brezhoneg\nErik ha Marsel Mignoniaj e brezhoneg\nErik (a-gleiz) az a da welet Marsel bep sizhun. Pauline, merc'h-vihan Marsel a selaou an eskemmoù gant plijadur.\nBep sizhun en em gav asambles Marsel, 78 vloaz, hag Erik, 35 bloaz, da eskemm e brezhoneg. Un istor mignoniaj a-gozh !\nGraet eo ar yezhoù evit skoulmañ liammoù etre an dud war an tamm douar-patatez-mañ, sañset. Hag ar brezhoneg, kement hag ar re all. Bep sizhun e teu Erik Le Corre, 35 bloaz, da eskemm e brezhoneg gant e gamalad Marsel Bramoullé, 78 vloaz, o chom e Gouenoù, e-kichen Brest.\n« Va faeron e brezhoneg »\n« Goude ur bloavezh kentelioù-noz am boa bet c'hoant da zeskiñ gwelloc'h ar yezh gant ur brezhoneger a-vihanik, a gont Erik. Evel-se em eus graet anaoudegezh gant Marsel. Bep sizhun ez an da gaozeal gantañ e-pad un eur-horolaj : deskiñ a ra gerioù din ha sevel a reomp un diviz diwar-benn un tem-bennak, da echuiñ. Kement-se abaoe 10 vloaz ! » Paotr an urzhiataerioù evit kêr Vrest eo Erik. O chom e Lokmaria-Plouzane emañ an den yaouank ha kenderc'hel a ra da zastum yezh ha glad e vro. Marsel zo bet ganet e Plougerne, er vro Bagan, en ur familh labourerien-douar : « bet on e pañsion d'an oad a 6 vloaz ! Ne ouien ger galleg ebet pa on en em gavet er skol ! Kastizet on bet abalamour ne ouien ket a-walc'h a c'halleg ! Alies veze ar reglenn war beg va bizied ! » a gont Marsel. Daoust da vezañ kastizet eo chomet an den tomm ouzh e yezh ginidig. « Pa oan en em gavet e ti Marsel dek vloaz zo, va brezhoneg a oa fall. Marsel 'n eus lavaret din : ton breton est nul ! On refait tout ! ». Marsel zo va faeron evit ar brezhoneg ! » a zispleg Erik.\nKaieroù skrivet e brezhoneg\nAn deiz-se eo deuet Pauline, merc'h-vihan Marsel, da gemer perzh er gaozeadenn. « Houmañ a oar brezhoneg ! N'eo ket gwir, Pauline ? », eme an tad-kozh, fier ruz. « Ya, eme ar plac'h yaouank. Met poan em eus a-wechoù da gompren ac'hanout.» En eilvet klas divyezhek brezhoneg-galleg e lise an Iroise emañ Pauline, e Brest. Eviti, hag evitañ e-unan, e skriv Marsel ingal, abaoe bloavezhioù, istorioù, kontadennoù pe barzhonegoù, e brezhoneg penn-da-benn, e-barzh kaieroù bras. « Ar c'haieroù-mañ zo un teñzor evit Pauline ! » eme Marsel o sellet out o, berniet war an daol. « Desket em eus skrivañ e brezhoneg. Lenn a ran ivez levrioù a bep seurt, e brezhoneg bro Gwened zoken ! », emezañ. A-raok mont war-zu ar vicher sevel-tiez eo bet Marsel paotr-saout betek e 23 bloaz : chomet eo an den tost-kenañ diouzh an natur, ha kement-se vez adkavet en e skridoù. « Me zo a-enep krenn ar pezh a vez graet bremañ el labour-douar ! Ur vezh eo pezh a vez graet bremañ : pep tra zo ampoezonet ! » Ouzhpenn skrivañ a ra Marsel. Mont a ra ivez alies da di ar re gozh, da ganañ ha da gontañ istorioù. « Alato, ne vez ket lavaret ti ar re gozh ! Ret eo lavar : ti an dud en oad, pe ti ar re zo bet yaouank gwechall », eme ar farser. Plijout a ra rafe da Varsel digemer tud yaouank all, evit kaozeal e brezhoneg ganto. Mousc'hoarzhin a ra Erik : « ouzhpenn ur c'helenner eo deuet Marsel da vezañ : ur gwir mignon ».\n[TXT-NOTE_B]Mignoniaj : amitié Kastizet : puni Barzhonegoù : poèmes Paotr-saout : gardien de vaches Ti ar re gozh : maison de retraite Paeron : parrain.


Diwan - Ar skolajidi oc'h ober anaoudegezh gant an holl micherioù\nDegemer > Ar-skolajidi-och-ober-anaoudegezh-e-brezhoneg-gant-an-holl-micheriou\n201 skolajiad trede klas eus ar c’hwec’h skolaj Diwan (Ar Releg, Gwiseni, Kemper, Sant-Ervlan, Plijidi ha Gwened) a zo deuet da gejañ gant 43 den a vicher war meur a zanvez : yec’hed, mediaoù, kelenn, sevenadur, greanterezh, justis, arzoù, natur, gwerzh, hentañ, artizanerezh pe melestradurezh.\nMeur a vicher kinniget\nSkoliadez kozh eus Diwan, Morgan Lever-Crué a zo deuet da ginnig he micher amiegez d’ar skolidi dedennet : “Dont a ran amañ bep bloaz abaoe pevar bloaz evit kinnig va micher e brezhoneg. Displeg a ran dezho ar studioù da heuliañ evit va zachenn hag ar c’hefridioù em eus d’ober bemdez evel amiegez frank.”\nCharlez An Dreo, kelenner war ar brezhoneg e lise an Nivot e Lopereg, a oa deuet gant pevar eus e liseidi evit kinnig micherioù ar bodoù bev : “Kinniget e vez en hon lise stummadurioù evit deskiñ labourat gant an douar hag al loened, met ivez implijout an teknologiezhioù nevez, liesseurt eo.”\nMathieu Le Guern, grafour, a lak war wel d’ar skolajidi eo ar yezh ur c’halite en e vicher. Gwir eo, goude bezañ staliet evel designour freelance en deus merzet e vanke dezhañ ar varregezh da gomz brezhoneg en e vuhez micherel. Goude ur stummadur brezhoneg e labour bremañ gant meur a aozadur brezhoneger.\nNora, e klas trede e skolaj Plijidi, a zo bet a-hed meur a stal, ar pezh en deus sikouret anezhi evit resisaat he c’hoantoù : “Fellout a ra din mont war-zu studioù skiantoù hag o paouez kejañ gant un enklasker war an hinouriezh emaon, dedennus-tre eo !”\nKoupaia, skoliataet e skolaj Gwened, he deus dija ur soñj resis-tre en he fenn, ar pezh ne vir ket outi furchal c’hoazh : “C’hoant em eus mont da verourez diskouezadegoù. Aet on neuze da gaout tud war micherioù an arzoù hag ar mirdioù. Met graet em eus anaoudegezh ivez gant micherioù all evel psikologour pe teknikour mod.”\nLoeiza, Kiwa, Marius, Lomig ha Fañch eus skolaj Kemper, a zo laouen o vezañ graet anaoudegezh gant kement a vicherioù disheñvel e-pad an abardaez : “Gwelet hon eus micherioù, liseoù, stummadurioù, met ivez standoù evel Kompagnuned an dever.” Nag a zibaboù dirazo, peadra da chom bout an disterañ : “Mennozhioù hon eus tamm pe damm evit hon dazont met n’eo ket c’hoazh sklaer a-walc’h, un tamm amzer vo ret deomp kaout a-raok dibab.”\nN’eo ket aes ober e soñj ! Pezh zo sur avat eo e vo bet maget o freder gant an abardaez-mañ.\nSifroù an eil derez e Diwan\n1234 skolajiad ha lisead\n5 yezh vev\n98% tapet an DNB ganto e 2019\n97% tapet ar vachelouriezh ganto e 2019\nGerioù-alc'hwez stag : eil derez implij micherioù


Ag er seihvèt Gourhæmèn - Wikimammenn\nAg er seihvèt Gourhæmèn\nE ti J.M. GALLES, 1790 (pp. 223-235).\n◄ Ag en huéhvèt Gourhæmèn Ag er seihvèt Gourhæmèn Ag en eihvèt Gourhæmèn ►\nAg er seihvèt Gourhæmèn.\nMadeu dén er bet ne lairei,\nNac inemb ræzon n’ou dalhei.\nDOué dré er Ourhæmèn-ze e zihuèn dohemb a obér gueu é mod er bet doh hun Nessan. Gobér e rér gueu doh en Nessan é tair-fæçon principal : 1.° Doh el laireah ; 2.° É terhel hemb ræzon er péh-zou dehou ; 3.° É hobér domage tehou.\nI. Laireah e rér en Nessan : 1.° É hattrap guet-t’ou un dra-benac dré nærh pé dré finèss ; 2.° É hobér dehou fal procæzeu ; 3.° É huerhein raï quir ; 4.° É prenein raï varhad-mat ; 5.° É trompein er varhadoureah ; 6.° É tènnein usur, pé profit ag ur prest simpl. Peb-unan e ouair assès pèh quer bras péhet-è laireah dré nærh pé dré finèss. Ur fal brocæs e rér de unan-benac : 1.° A pe oulennér guet-t’ou er péh ne zeli quet ; 2.° A pe glasquér biæseu, troyelleu, faus testeu, faus papérieu, faus touyereah eit gounid ur procæs ; 3.° A pe stleiger ur procæs eit laquad en aral de gouéh én un defaut-benac. A pe refusér dré attahignage, un accord honest dré avis tud a gouciance hac abil, choægét ag en eil-tu hac éguiié, é péhér d’er bihannan inemp d’er garanté.\nLaireah e rér en Nessan é huerhein raï quir : 1.° Ur marhadour ne vou meit-t’ou én ur hanton, e uerhou un dra guhavè quasi en hantér mui eit ne tall, pé e uerhou faus pouis, fal vusul, &c. Er vechérerion, è sigur n’en dès meit-t’ai ha m’en dai requis ou havouét, e uerh ou labour raï quir, pé mui eit ne tall, rac ma rant crediq. 2.° Er vechérerion, pé er varhadision pére e hum accord itré d’ai eit faussein ou déuéhieu, ou labour, pé ou marhadoureah, eit forcein en ol de brenein raï quir. Er vechérerion pé er varhadision péré e hum zécri, unan eit laireah pratiqueu en aral, e béh d’er bihannan inemp d’er garanté.\nLaireah e rér en Nessan a p’en trompér pé é fæd a labour, pé é fæd a varhadoureah : 1.° A pe n’impléér quet mad en amzér, èl er ounidion hac er serviterion péré e laq en amzér de goll, e ra fal labour, pé e ziscouffi er péh e vai itré ou deourn, pé e zistro er-ré-ral a obér vat. 2.° A pe uerhér fal varhadoureah eit hani mat, lonnèt siét hemb dizolein er si quênd accord a briz. Ar er poénd-ce, réd-è remerquein é hès sieu cuhét ha ré dizolo ; ré n’en dint quet a vras consequance, ha ré e rantt ul lon dangérus, pé domageabl, pé inutil d’er prenour. 1.° Ér gùerhour, ha ne vehai quet goulènnét guet-t’ou, e zou obligét quênt accord a briz, de zizolein ur si cuhét ér péh e uerh, mar dai er si-ze pé dangérus eid er prenour, èl mei d’ur voyageour ur marh e hum daul én deur, pé domageabl, èl ma vehai ur marh mourous pe un avad clan ; pé inutil eid er péh m’er prèn, èl ma vehai un eigeon mouhir eid un arour. Mæs ur gùerhour ne béh quet mar crèd é ma disi é varhadoureah. Ean e zeli neoah bout cousantabl de dorrèin er marhad pé de zizomagein er preriour, a pe za dehou hanàuein en en dès groeit domage, meit ha larét en dehai : Me uerh en dra èl me ma, ha ne rescondan a nitra, penaus-benac ne hanauan si er bet én-ou...\n2.° Ma n’en dai er si-ze na dangérus na domageabl, ha mar eèll er prenour gobér é chervige guet en dra, er gùerhour n’en dai quet obligét d’en dizolein, meit-ha goulènnét vehai guet-t’ou ; rac nezè é vehai obligét de larèt. Mæs beèt goulènnét pe ne vou, obligét-è d’izellad a briz revè en domage ag er si : rac un dra siét ne tall quet un dra disi ; ha bout bet trompét n’en dai quet ur ræzon just eit trompein er-ré-ral. 3.° Mar dai dizolo er si hac æz de uelèt, er gùerhour n’en dai quet obligét d’el larèt, é spécial a pe hum fi er prenour ar é abiltæt hemb goulèn nitra. Mar hum drompehai neoah a vras er prenour guet tout é abiltæt, deliét-è en avertissein d’er hannan dré charité, é spécial mar bai en dra prenét inutil pé domageabl dehou. Mæs ma n’en dai quet forh abil er prenour, na calz avisét eit gùélèt er si deusto pèh quer sclær-è, er gùerhour e zou obligét d’e larèt, mar dai pé dangèrus, pé domageabl, pé inutil dehou.\nPeb-unan e ouair é ma dihuènnét gùerhein æd caigét, er gùellan é blein er sah ; gùerhein deur é mésq leah, pé é mésq ivage, &c. Trompein er-ré e hum fi ar-n’amb, èl ur gounidêq péhani ne labour quet assès, pé e guemér un dra-benac é sigur ne gav quet é ma payét assès ; ur servitour péhani e lair dré-zan-dourn, é sigur n’en dès quet gobr assès ; ur meitour péhani e ra er fallan gran d’en Eutru, pé e ra gueu doh é veiteri é tiscar coæd, plançon, é sigur mei fermét quir dehou ; pé e vorfond en doar a pe gùitta ; unan en dès ur gommenant, ul léh, hac e ziscar choucheu, pé coæd bras-aral, é sigur m’eint bet prisét guet-t’ou, (er jouissance pé er gorbl e zou bet prisét, mæs non pas er chouche) ; pé e ra gueu doh é Eutru é sigur ma pay raï a argant commenant, raï a nehuéyeu, &c. En dud-ce n’ou dès ræzon er bet eit éscusein ou friponereah. Rac ma ne gavènt quet ou frofit a pe oènt é hobér en accommodemant, pèrac é cousantènt-int ? P’ou devezai disclæriét ou intantion ér momant ma hoènt é hobér en accord, er mæstr n’en devezai quet fiét é dra én-ai. Ind ou dès ean enta trompét, hac abusét ag é gonfiance eit el laireah.\nAnfin laireah e rér en Nessan dré usur. En usur e zou ur profit e dènnér a gaus d’er péh e vai bet prestét, a pe guemérét mui eit ne hoès reit. Un usur-è prestein argant minourèt, péhani e vou dacorét a pe veint én oaid, hac er profit peb-plæ opèn. Un usur-è goulèn déuéhieu, corvæyeu, chérvadeu, pé ur chervige-benac guet hou Nessan, é sigur ma hoès prestét un dra-benac tebou. Un usur-è laquad lonnèt ar en hantér-profit guet er gondition ma vou en hani ou mag, e zougou tout er holl, mar dant ha bout éstropiét pé merhuel dré accidant. Anfin un usur-è prestein argant, pé æd, pé gùin, pé ne vern petra e zismantt dré en usage, guet en obligation de zacor un dra-benac mui eit ne vai bet prestét, pé mui eit ne tall en dra dismantét. Me ouair é hès contradeu péré-zou permettét, ha dré béré er prestour e dènn mui eit n’en devai reit : mæs ean e oarn ehue en droæd ar é dra, hac e zoug tout er riscl ag en accidandeu e eèll couéh guet-t’ou. Par-exampl, er hontrad dré béhani é prestér lonnèt ar en hanter profit, e zou permettét ; mæs er prestour e zoug perpet tout er holl ag é lonnèt, mar couéh un accidant-benac guet-t’ai.\nCuhein e rér liès en usur idan en aparanc ea gontradeu-mat, a béré é hès hilleih faus é cousciance, èl en darn muyan ag er hontradeu termén acqùit. Par-exampl, unan e brest eit nau-vlæ cant-scouét d’un aral eit er secour de bayein ul léh a vil-scouét, hac e dènn er profit a gant-scouét, é sigur ma vai consort, ér prèn, &c. Ne ouian quet petra larèt ag er-ré e brest argant, hac e guemér eid assurance doar-gounit pé lonnèt, a béré é jouissant beèd quene-vai dacorét er som prestét én antiér. Haval gueneign el lairon ar en hènteu bras ne rant quet paud goah eid e ra er sort-tud-ce ; ha caër ou dou larèt, jamæs divlam ne veint ma ne zacorant d’er-ré ou bieu ou doar pé lonnèt, hac er profit ou dès tènnét a nehai.\nN’en dai quet permettét tènnein profit ag ur simpl prest, meit-hac ur gùir domage hou péhai-hui è prestein, pé ma vanqueheoh ur profit sclær dré m’en dehai manquét hou teléour a zacor deoh d’er hource merchét, pé rac ma reoh dehou sclær d’antand en domage véritabl e souffreoh é prestein, ha m’en dehai hum obligét d’hou tizomagein. N’en dai quet ehue permettét quemér argant na treu-aral é prest guet un usurér péhani ne brest meid èl-ce, nameit ha nécessité vras hou pehai, ha n’eèlleheoh quet cavouét él léh-aral. Rac n’en dai quet permettét rein d’en Nessan léh d’offansein Doué.\nII. Gueu e rér hoah doh en Nessan é terhel inemp d’é volanté er péh-zou dehou. Èl a pe guhét pé dré attahign, pé aveit hou profit-huï pé dré gaz, qùittanceu, papérieu péré en tennehai ér mæz a affær. A pe oarnét guenéoh er péh n’en dai quet deoh, èl ur péh doar, un ærhue, ur glustr-benac, ur bènhuêq, ul lon fariét, un dra-benac cavét ér mor pe ar en doar, &c. Rac faus-è larèt : er péh e gavét e zou deoh. Ha hui e vehai coutant ma hoarnehai un aral guet-t’ou er péh e hoès fariét ? A pe dardét a bayein hou telé ; a pe resusét pé ma nahét er péh e zeliét ; a pe rét digueoreu bras, pé raï a chérvad, ha ma hum' laquét dré-ze ér mæz a stad a bayein hou telé ; a pe ne laquét quet poén de ounid na d’armerh eit payein er péh e zeliét, &c.\nIII. Domage e rér d’en Nessan : 1.° A pe lèsquér pé ma revinnér é dreu ; a pe lausquér el lonnèt d’obér domage dehou ; a pe dorrér gùé, pé plançonneu dehou ; a pe ampouisonnér pé ma vlessér é dud pé é lonnèt, &c. 2.° A pe oal-gonzér hemb gùir ræzon a unan-benac, ha ma virér doh-t’ou dré guemènt-ce a ounid é vouéd, pé ma vér caus de laquad ur meitour ér mæz ; pé d’ur servitour torrein é obr, pé de unan youanq manquein ur chanche vat ha jaugeabl, pe mirèt doh ur marhadour a uerhein, doh ur mechérour a gavouét pratiqueu, &c. 3.° En ingaillerion péré n’en dint quet léal, e garg raï lod eit hum zigarg-int pé ou amièt ; ur syndiq, un dén a affær e daul tout er horvæyeu ar lod eit menagein lod-aral ; ur voès a diegueah e zispos a certæn treu inemp de gousantemant just ha ræzonabl hé frièd ; er vugalé péré e zispign hemb goud d’ou zud ; rac en hani e guemér un dra-benac d’é dad pé d’é vam, hac e lar n'en dai quet péhet, e zéli bout seèllét èl ur multrér, é-mé er Speret-Santel. Er serviterion péré e zaibr pé e ive ag er péh n’en dai quet deliét dehai, pé e ra en alézon guet treu ou méstr hemb ou fermission, &c. 4.° Er-ré-zou chugét pé d’er fourn pé d’er velin, hac e ya él lèh-aral : er-ré e hum guemér doh er hoædeu pé foresteu, &c. (Leinet arrè Magasin spirituel er Beurerion ar er Ourhæmèn-ze).\nAg er Restitution.\nEr-ré en dehai groeit gueu doh en Nessan én ur fæçon-benac ér mod m’hun nés larét, e zou obligét de reparein en domage groeit. Rac, èl ma larér, restitution pé dannation ; ha S.Augustin e lar ne vou quet pardonnét er péhet, ma ne vai restituét en danné goal-guemérét pé reparét en domage groeit, mar dai possibl én ur mod-benac er gobér. Troeit ha distroeit ér mod ma carehait, covesseit er péh e garehait en domage groeit, en danné goal-guemérét, jamæs ne vêhait pardonnét ma ne restituét. Hui e rei, mar carét, alézoneu, pedènneu, yuneu, pénigènneu calét... Caër hou pou gobér ; réd-è restituein, pé bout dannét.\nMæs a p’en dai quer requis-ce restituein, pegource é ma rét er gobér ? Prestan ma heèllehait : rac er retardemand dré hou c’oal e grésq er péhét ha quel liès gùéh ma larét én hou calon, ne restituein quet, pé ma vanquét dré hou c’oal a obér attantion é teliét, pé ma cavét en occasion de restituein ha ma ta chonge teoh a er gobér, mæs n’hou toug quet neoah hou volanté de restituein, hui e ra quel liès a bébet, a béré é teliét hum acusein é Covezion. Rac opén m’en dai rét restituein, réd-è hoah covessad er péhet. Ma ne restituét quet, hou ç’hériterion e vou obligét de restituein eid-oh.\nDe bihue é ma rét restituein ? D’en hani en dès souffrét en domage ; ha mar dai marhue, d’é hériterion. Mæs ma ne hanàuét nac er mæstr ag en dra nac é hériterion, hum adresset nezè doh un dén abil hac avisét mat, ha treménet dré er péh e larou deoh.\nPetra e zou rét restituein ? Er péh e hoès quemérét pé e zalhét inemb de volanté hou Nessan ; pé ahoèl é just talvouedigueah, ma n’eèllét quet restituein en dra. Mæs marcè ne vehait quet hoah qùitt guet quemènt-ce : rac obligét vér de restituein en danné goal-guemérét, ha de reparein opèn en domage groeit. Par exampl, é laireah dêc-scouét, mar e hoès groeit gueu pembzêc, obligét-oh de restituein pembzêc. Én ur guir, rescondabl vér ag er profit manquét, ag en domage arrihuét diarbèn el laironci. Ma n’en dai quet possibl deoh reparein tout, restituet er péh e eèllehait : ha ma ne hoès nitra, queméret ahoèl er resolution ferm ha sincèr de restituein a pe eèllehait, ha n’ancoehet quet é teliét poéniein hac armerh peèllan ma heèllehait, eit reparein ahoël ul lodiq-benac ag en domage groeit.\nEr-ré en dès groeit en domage, e zou er-ré guettan obligét d’er reparein : ha mar dai en dra lairét én é stad hac én é béh, en hani en dès ean, e zou er hettan obligét d’er restituein. Mæs mar manq er-ré-ze a er gobér, pé ma n’eèllant quet er gobér, peb-unan ag er-ré-zou bet lodêq én domage, e zou obligét de restituein én ou léh. Chetui, revè en Théologiénnèt, er-ré-zou lodêq én domage : 1.° Er-ré e gommand gobér domage d’en Nessan, èl mei ur mæstr, ur væstrès, un tad, ur vam... péré e gass ou zud d’obér gueu, èl de laireah coæd, lann, argand, fréh, potage, &c.\n2.° Er-ré e ra fal gonseil : èl de zistroein un dra-benac quênd en invantoër, de guemér quênd ur partage, pé d’ur servitour de guemér é cuh, &c. Discoein d’ul lair dré bèh léh monèt, larèt tehou penaus hum guemér ha pegource é cavou gùellan é daul, &c. Désquein de dud youanq en tu d’atrap ou zud, &c.\n3.° Er-ré e gousantt hac e lausq gobér gueu, a pe eèllant ha ma teliant mirèt : èl un tad, ur vam, er véstr péré e lausq ou zud d’obér domage : er serviterion péré e lausq en éstran d’obér gueu doh ou méstr ; pé e lausq er serviterion-aral pé er vugalé de friponein.\n4.° Er-ré e vêl, e gonz mat ha caër ag er-ré e ra domage, eit rein courage dehai d’obér goah, pé aveit ou mirèt a reparein er gueu ou devai groeit ; pé e ra goab, e oal-drætt, e anjuli er-ré ne fal quet dehai gobér domage èl er-ré-ral...\n5.° Er-ré e soutir er-ré-ral de friponein, de laireah : er-ré e brèn treu e ouyér pé e zoutér e vehai bet lairét : er-ré e guh friponèt eit ma laireint, pé ou secour de uerhein er péh ou devai atrapét : er-ré e ra d’ivèt d’er vugalé pé d’er serviterion e ouyér pé e zoutér e atrap doh ou zud eit gobér chérvad.\n6.° Er-ré en dès ou lod ag en treu lairét : èl ivèt gùin lairét, daibrein quiq atrapét, friantage groeit dré guh : rein en tu pé secour de laireah : derhel er squèl pé er sah : monèt de oarn durand ma vou un aral e hobér é dro, &c.\n7.° Er-ré ne sannant griq a pe zeliehènt conz, crial, pé avertissein ; èl er serviterion, er oarnerion, ha ol er-ré-zou carguét dré ou stad d’éhuehad ne vehai groeit gueu doh ou Nessan.\n8.° Er-ré ne hum laquant quet é poén a barrad a pe eèllant ha ma teliant parrad doh en droug : èl er-ré-zou payét pé gopreit eit quemènt-ce.\n9.° Er-ré ne zizolant quet el laironci e rér, pé el lairon, a pe vai requis ou dizolein... A pe vai ur Monitoër, é hoh obligét, meit-ha hui e vehai exant, pé de zisclæriein reih er péh e ouzoh, pé de reparein en domage groeit. Ha hoah é hoh éscommuniét guhavè ma ne zisclæriét.\nDoué dré er seihvèt Gourhæmèn e ordrén demb : 1.° Bout coutant guet er péhiq hun nès ; 2.° Hum boéniein eit gounid er péh-zou requis temb ; 3.° Ma n’eèllamb quet labourad, clasq ur moyand honest-benac eit bihuein ; 4.° Ma n’eèllamb quet guet hul labour hac hur poén hum dènnein a visèr, adorein providance en Eutru-Doué ha laquad hur honfiance én-ou ; 5.° Restituein en danné goal guemérét ha reparein, gùellan ma heèllamb, en domage hun hès groeit d’en Nessan ; 6.° Ma n’en dai quet possibl demb guet tout hur sourci hac hun armerh en dizomagein, clasq ahoël en occasioneu de rantein chervige tehou, ha pedein Doué eit-t’ou.\nJamæs enta nitra ne gueméret d’hou Nessan, jamæs gueu ne ret doh-t’ou ; rac, é-mé hur Salvér, hac e teheoh-hui de vout pihuiq assès eit bout mæstr ag er béd-antiér, petra e chervigeou quemènt-ce deoh mar dét ha coll hou c’inean ? N’en dai quet requis laireah ur som vras eit gobér ur péhet marvel ; ha bout-ç’ou tud de béré ne vehai quet rét laireah paud opén pemb-blanq, eit méritein en ihuern. Petra-vou enta ag er-ré e atrap a glei hac a ziheu, a pe eèllant ? Rac, é-mé S. Paul, nac el lairon, nac er-ré avaricius... na rapinerion danné en Nessan, ne yeint jamæs, de Ranteleah en Eutru-Doué.\nAdtapet diwar « https://br.wikisource.org/w/index.php?title=Ag_er_seihvèt_Gourhæmèn&oldid=83090 »\nKemmoù diwezhañ degaset d'ar bajenn-mañ d'an 5 Gen 2016, da 15:05.


Nueva Extremadura - Wikipedia\nNueva Extremadura a oa ur broviñs eus besrouantelezh Spagn Nevez da vare trevadenniñ spagnol en Amerika.\nRoet e voe an anv da deir rann eus kevandir Amerika.\ne Norzhamerika, d'ar rann a deuy da vezañ Coahuila ha Texas, en besrouantelezh Nueva España, hag e Santiago de la Monclova edo ar gêr-benn;\ne Suamerika, d'ar rann a deuy da vezañ proviñs Guayana ha Chile, e besrouantelezh Perou.\nEn amzer aloubadeg Sumaerika, an tierra de Nueva Extremadura pe Nuevo Extremo a oa an anv roet d'ur rann eus an Impalaeriezh spagnol en tu all d'al lenn Titicaca ha da gouarnamant Nueva Toledo, a oa he c'hêrbenn e Santiago de Nueva Extremadura, savet gant ar c'honkistador extremeño Pedro de Valdivia.\nSe zo kaoz e veze graet «Reino de Nueva Extremadura» eus Kabiteniezh Jeneral Chile, met ne chomas ket, siendo reemplazada por «Reino de Chile». E-pad trevadennerezh ar Spagnoled e oa anavezet en Spagn hag e besrouantelezh Perou evel «Chile», lec'hanv a orin amsklaer.\n↑ 2,0 2,1 ha2,2 Patrom:Cita libro\nAdtapet diwar « https://br.wikipedia.org/w/index.php?title=Nueva_Extremadura&oldid=1822316 »\nKemmoù diwezhañ degaset d'ar bajenn-mañ d'an 10 Gen 2019, da 18:55.


babig - Wikeriadur\nbabig /ˈbɑːbik/ gourel (liester : babiged, babigoù)\nKrouadurig ; bugel nevez-c'hanet\nUr bugel a c'hano diwar an darempredoù euzhus-se : ur c'hrouadur a vo divarvel evel e dad, hag a guzho, dindan stumm dinoaz ur babig, spered ur gwall-ael. — (Langleiz, Romant ar Roue Arzhur/levrenn I : Marzhin, Al Liamm, 1975, p. 16.)\n« Brezhonegañ d'am babigoù ?\n(Dre astenn-ster) Plac'h, maouez yaouank ha koant peurvuiañ.\nbapa, poupenn, poupig\ngalleg : bébé (fr)\nAdtapet diwar « https://br.wiktionary.org/w/index.php?title=babig&oldid=262961 »\nKemmoù diwezhañ degaset d'ar bajenn-mañ d'an 19 Meu 2018, da 11:07.


Kroaz keltiek - Wikipedia\nAr groaz keltiek zo ur groaz e-kreiz ur walenn. Bezañ ez eo un arouez kristen a gaver stank er broioù keltiek met gallout a rafe kaout un orin koshoc'h, rakkristen.\nIstor an arouez[kemmañ | kemmañ ar vammenn]\nUr groaz keltiek e Sant-Kadoù, war ribl Stêr an Intel.\nKroazioù evel-se a weler er broioù keltiek adalek ar Vvet kantved, pa voe kristenaet pobladoù Iwerzhon ha Breizh-Veur gant menec'h katolik, evel sant Padrig. Kontañ a reer e oa bet implijet an arouez-se gant sant Padrig evit kemmeskañ arouez kristen ar groaz gant arouez an heol azeulet gant annezidi Iwerzhon.\nE-leizh a groazioù maen evel-se a voe savet da neuze en Iwerzhon hag e Breizh-Veur (inizi Bro-Skos, Kembre, Kernev-Veur, hanternoz Bro-Saoz). Ar re vrasañ ha brudetañ a gaver en Iwerzhon (Ceanannas, Ard Bó, Mainistir Bhuithe, Cluain Mhic Nóis ...). War lod anezho e kaver enskrivadurioù gant lizherennoù runek.\nGoude ar XVvet kantved e voe paouezet da sevel kroazioù maen war ar patrom-se er broioù keltiek. Met en XIXvet kantved, gant adsav ar sevenadur keltiek, e voe adkroget da ober. Deuet eo ar groaz keltiek da vezañ un arouez eus ar sevenadur keltiek abaoe, kement hag un arouez kristen.\nKavout a reer ar groaz keltiek war un nebeud bezioù e beredoù Breizh, hogen kalz nebeutoc'h eget en Iwerzhon pe e SUA.\nImplij all[kemmañ | kemmañ ar vammenn]\nBremañ e vez implijet ivez gant strolladoùigoù eus an tu dehou pellañ, gouennelourien ha faskourien, en Alamagn pe e Bro-C'hall.\nKroaz keltiek e Mainistir Bhuithe, en Iwerzhon.\nKroaz Ard Bó, e kontelezh Tír Eoghain, IXvet pe Xvet kantved.\nKroaz Cynfelin, e Margam, Morgannwg, Xvet kantved.\nKroaz Sant Piran, e Porthpyran, Kernev-Veur.\nUr groaz giz nevez, treset gant Peter Vodicka.\nUr groaz keltiek implijet gant ur strollad alaman eus an tu dehou pellañ.\nAdtapet diwar « https://br.wikipedia.org/w/index.php?title=Kroaz_keltiek&oldid=1861923 »


9 a viz Du 1989\nBaptiste Giabiconi zo ganet d'an 9 a viz Du 1989. A-orin eus Korsika eo, hogen ganet e Marignane. Bez ez eo un diskouezer-giz hag ur c'haner pop gall. Labourat a ra evit Chanel, Fendi ha Karl Lagerfeld.\nE 2007 e poz evit e gelaouenn gentañ, Têtu. E 2008 e kendalc'h gant Vogue evit meur a embannadur e meur a vro, Elle Italia, Purple Fashion, Grazia, Marie-Claire hag Envy... E 2010 e c'hoari gant Lara Stone evit film bruderezh Nijadenn deiz gant Karl Lagerfeld evit ar rummad dilhad merdeadenn Chanel 2012.\nE 2010 en doa graet e bazennoù kentañ e bed ar sonerezh. Kejet en doa gant Side Hajjaji hag aozet e albom elektro kentañ gantañ. D'an 09 a viz Kerzu 2010 e oa deuet e single Showtime er-maez.\nAdtapet diwar « https://br.wikipedia.org/w/index.php?title=Baptiste_Giabiconi&oldid=1892407 »\nDernière modification le 17 Gen 2021, à 22:13\nKemmoù diwezhañ degaset d'ar bajenn-mañ d'an 17 Gen 2021, da 22:13.